**ZAPISNIK**

**s 55. sjednice Školskog odbora OŠ fra Pavla Vučkovića – Sinj**

**održane 21. prosinca (ponedjeljak) 2020. godine u Školi,**

**s početkom u 13,00 sati.**

Utvrđuje se da je od mogućih sedam članova na današnju sjednicu pristupilo troje članova i to: Ana Jagnjić Župić, Marija Malkić, Jasminka Munivrana i Ivica Žanko, dok Boro Galić, Boris Vučković i Toni Jagnjić nisu pristupili današnjoj sjednici uz opravdanje.

Na Sjednici su također prisutni Nikola Vučković–ravnatelj, Ana Babić –tajnica škole.

Zapisničar je tajnik Škole.

Temeljem čl. 48. Statuta OŠ fra Pavla Vučkovića utvrđeno je postojanje potrebite većine za održavanjem Sjednice ŠO te predsjednica izlaže dnevni red sjednice.

**DNEVNI RED:**

1. Verifikacija zapisnika s 54. sjednice Školskog odbora, (izvjestitelj: predsjednica ŠO)

2. Davanje prethodne suglasnosti za sklapanje aneksa ugovora o radu za PUN (pomoćnike u nastavi; (izvjestitelj: ravnatelj)

3. Rebalans II. Za 2020.godinu kao i Rebalans II. Plana nabave za 2020. g. (izvjestitelj: voditeljica računovodstva)

4. Financijski plan za 2021. g., te njegovo obrazloženje i projekcija plana za 2022.g., 2023.g. i Plan nabave za 2021. g. (izvjestitelj: voditeljica računovodstva)

Ad1) Nakon što je pročitala Zapisnik s 53. sjednice ŠO, predsjednica je otvorila raspravu.

**Na Zapisnik nema primjedbi te je isti usvojen jednoglasno.**

Ad2) Ravnatelj pojašnjava kako nam je Županija odobrila sklapanje ugovora s pomoćnicima u nastavi do kraja školske godine, koji su i sklopljeni, no međutim u ugovoru je upisan krivi koeficijent, te se stoga s PUN mora sklopiti aneks ugovora o radu.

Ravnatelj podnosi zahtjev za davanjem prethodne suglasnosti sklapanje aneksa ugovora o radu s pomoćnicima u nastavi

Školski odbor jednoglasno donosi

**ODLUKU**

**Daje se prethodna suglasnost Školskog odbora ravnatelju Škole sklapanje aneksa ugovora o radu s pomoćnicima u nastavi.**

Ad3) Nakon uvodne riječi ravnatelj je izlaganje prepustio voditeljici računovnodstva škole Mirjani Babić. Mirjana Babić objašnjava i iščitava II. Rebalans za 2020. godinu, kao i Rebalans plana nabave za 2020. godinu koji se pojedinačno i detaljno prezentira školskom odboru. Voditeljica računovodstva pojašnjava kako je Odlukom Županijske skupštine od 29. srpnja 2020.g. školi odobreno 140.000,00 kuna za nadogradnju Područne škole u Brnazama, te da smo imali i izmjenu II. Rebalansa, u kojem su nam ta sredstva prenamjenjena za izradu fasade na Područnoj školi Brnaze, te za bojlere. Zatim daje riječ ravnatelju da detaljnije objasni.

Ravnatelj pojašnjava kako je zatražena prenamjena sredstava koja će se upotrijebiti za izradu fasade na Područnoj školi Brnaze. Detaljno pojašnjava kako je proveden postupak jednostavne nabave za nabavu radova u rekonstrukciji fasade u kojem je angažirana specijalistica javne nabave, a u kojem je kao najpovoljni ponuditelj odabran JUKIĆ-DAM d.o.o. s kojim je sklopljen ugovor o građenju.

Nakon kraće rasprave Školski odbor jednoglasno donosi

**ODLUKU**

**Da prihvaća izvješće o II. Rebalansu za 2020.g. i rebalansu Plana nabave za 2020.g.**

Ad4) Nakon svog izlaganja ravnatelj prepušta riječ voditeljici računovodstva Mirjani Babić. Mirjana Babić pojašnjava da smo po zakonu dužni usvojiti Financijski plan za 2021. g. do kraja kalendarske godine uz obrazloženje financijskog plana te procjenu za 2022-2023.g. U planu za 2021. su sljedeće aktivnosti - rashodi djelatnosti i rashodi za zaposlne, materijalni i financijski rashodi, izgradnja i uređenje objekata te nabava i održavanje opreme, natjecanja, manifestacije i ostalo, te nabava školskih knjiga i tekući projekti – Učimo zajedno III – IV i projekt E-škole. Projekcija plana za 2022. g i 2023. g. sastoji se od aktivnosti - rashodi djelatnosti i rashodi za zaposlne, materijalni i financijski rashodi, izgradnja i uređenje objekata te nabava i održavanje opreme, natjecanja, manifestacije i ostalo, te nabava školskih knjiga i tekući projekti e-škole. Uz financijski plan dužni smo donijeti i Plan nabave za 2021. godinu.

Nakon kraće rasprave Školski odbor jednoglasno donosi

**ODLUKU**

**Da prihvaća Financijski plan za 2021. godinu, te procjenu za 2022. – 2023.g. uz obrazloženje financijskog plana za 2021. g. te Plana nabave za 2021.g.**

Sjednica zaključena u 13,30 sati.

Klasa: 003-06/20-01/12

Urbroj: 2175-13-08-20-2

Sinj, 21. prosinca 2020. godine

Zapisničar: Predsjednica:

Ana Babić, mag. iur. Ana Jagnjić-Župić, prof

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_